kardosdrur/scandi-wiki huggingface dataset:
Cartoon Network, Norden

Cartoon Network er en 100% dansk børnekanal 24 timer i døgnet. Kanalen sender både tegnefilm og live action. Kanalen viser serier som bl.a. Ben 10, Fosters Hjem for Fantasivenner, Kodenavn: Naboens Børn samt Billy & Mandy, og CN producerer løbende nye tegneserier som fx Ben 10: Alien Force, Min Bedste Ven Er En Abe & Egerndrengen samt live-actionserien Spionfamilien. Desuden viser kanalen også tegnefilm og spillefilm i fuld længde, og engagerer børn gennem konkurrencer og aktiviteter.

Cartoon Network sorterer under Turner Broadcasting System, som også huser kanalerne Boomerang, TCM (Turner Classic Movies) og CNN i Norden.

Cartoon Network er en betalingskanal, dvs. at man enten skal have parabol, kabel-tv, antenneforening eller en anden form for betalingstv, der har Cartoon Network i deres programpakke, hvis man vil have mulighed for at se kanalen på sit fjernsyn.

I marts 2008 har Cartoon Network i Danmark udvidet med tv-kanalen Boomerang.

Serier 
Cartoon Network viser blandt andet:
 Ben 10
Gumballs Fantastiske verden
 
Teen Titans Go!
Eventyrtid
Dansekat
Bækkens børn
Sommerkolonien
Vi bare bjørne
Ninjago: Masters of Spinjitzu
Regular Show

Tidligere sendte serier 
 Atomic Betty
 Agent Egern
 Duck Dodgers
 Familien Jetson
 De Fantastiske 4
 Sabrina
 Justice League
 Megas XLR
 Klasse 3000
 Rumnørderne
 Spaced Out
 X-Men: Evolution
 Yoogi bear
 Sunes Verden
 Familien Flintstone
 Byggemand Bob
 Thomas og vennerne
 Looney Tunes
 Magnus og Myggen
 Spionfamilien
Nexo Knights
Fosters hjem for fantasivenner
Får i storbyen
Ed, Edd og Eddy
Dextors Laboratorium
Ben 10: Alien Force
Pusur 
Min bedste ven er en abe
Ko og Kylling
Egerndrengen
Kodenavn: Naboens børn
Krampetvillingerne 
Junior Lee
Johnny Test
Johnny Bravo
Scooby Doo Show
Grumme eventyr med Billy og Mandy
Frygtløs den frygtsomme hund
Sidste sladder
Dragerytterne fra Besærkø
Hi Hi Puffy AmiYum
Hva så Scooby-Doo
Radiserne
Sidekick
Total Drama action
Xiaolin showdown 
Chop Shocky chook
Tom & Jerry Tales
Samurai Jack 
Tom & Jerry
Total Drama island

Henvisninger 
Cartoonnetwork Danmark 
Cartoon network USA

Tv-kanaler fra Storbritannien
Cartoon Network
North American Aerospace Defense Command

North American Aerospace Defense Command (forkortelse: NORAD /ˈnɔːræd/) er en bilateral organisation mellem USA's og Canada's luftrum som giver oplysninger om luftfartsadvarsler, luftsuverænitet og beskyttelse af USA og Canada

NORAD er beliggende i Colorado i USA. NORAD modtager også informationer om eventuelle missilangreb på USA og Canada.

Organisation 
North American Aerospace Defense Command er delt op i tre regioner:

 Alaskan NORAD (ANR) Region
 Canadian NORAD (CANR) Region
 Continental NORAD (CONR) Region

Alaskan NORAD Region 
Alaskan NORAD Region (ANR) kontrollerer luftrummet i Alaskas operationsområde.

Canadian NORAD Region 
Canadian NORAD Region (CANR) er ansvarlige for overvågning og kontrol af Canadas luftrum.

Continental NORAD Region 
Continental NORAD Region (CONR) overvåger og kontrollerer USA's luftrum. CONR består af Western Air Defense Sector i Tacoma, delstaten Washington og Eastern Air Defense Sector i Rome, delstaten New York.

Kilder

Eksterne henvisninger 
North American Aerospace Defense Command's hjemmeside
USA's militæranlæg
Bygninger, konstruktioner og anlæg i Colorado
Cheyenne Mountain

Cheyenne Mountain er et bjerg ligger i det sydvestlige Colorado Springs i USA.
Bjerget huser Cheyenne Mountain Air Force Station og et atomsikret anlæg, NORAD. Bjerget er også stedet hvor man har filmet Stargate SG-1 og noget af Stargate Atlantis.

Eksterne henvisninger 

Bjerge i USA
Otto Diderik Lütken (sangbogsudgiver)

Otto Diderik Lütken (24. oktober 1793 – 16. april 1866) var en dansk forfatter og præst, søn af Peter Wilhelm Lütken (1761-1844) og sønnesøn af den økonomiske forfatter Otto Diderik Lütken. Han udgav 1818 Huus- og Skole-Sangbog, "tidens nok mest kendte sangbog." 1)

Lütken blev 1811 privat dimitteret og tog 1816
teologisk embedseksamen, var to år alumnus på Valkendorfs Kollegium og
fra 1817 lærer ved Metropolitanskolen, blev 1819 faderens kapellan,
1821 sognepræst i Norup på Fyn, forflyttedes 1825 til Mern på
Sjælland og 1841 til Karleby, Horreby og Nørre Ørslev på Falster, hvor han døde 16. April 1866. Han ægtede 1823 Cecilie Marie
Leuning, datter af justitssekretær ved Hof- og Stadsretten Christoffer
Gram Leuning.

Ligesom faderen har han skrevet landøkonomiske
afhandlinger. 1818 udgav han med understøttelse af Landhusholdningsselskabet
en Huus- og Skolesangbog, der inddeltes i tre dele: 1.
"Verdens Herlighed", 2. "Mennesket, dets Dyder, Laster, Haab,
Glæde og forskjellige Aldere", 3. "Mennesket i Selskab med sine
Lige, som Ven, Stalbroder, Statsborger, Lavsbroder, indtil Graven".

1821 udgav han med understøttelse af det fynske litterære selskab
Christian Hansens og Peter Møllers Historie, en læsebog for
almueskolen. Den udkom 1857 i 6. oplag. Ligeledes udgav han
1839 Præstø Amt, der udkom som nr. 13 af Landhusholdningsselskabets
amtsbeskrivelser, og som Christian Molbech kalder "en af de
interessanteste og bedst udførte af dem, som hidtil ere komne for Lyset"
(Historisk Tidsskrift, I, 553).

Litteratur anvendt af Ludvig Koch i DBL:
Erslew: Forfatterlexicon

Eksterne henvisninger 
   [http://www.kb.dk/da/nb/tema/fokus/nat/kc42.html#1820 Melodier til O.D. Lütkens Huus- og Skole-Sangbog, udsatte trestemmig for Sang af R. Andersen, giennemsete af O. Zinck.]  København 1819 — Siden på Det Kongelige Bibliotek har denne ledsagekommentar (tiden er o. 1820):
 1) "Tidens nok mest kendte sangbog (med nodebind) har 'Kong Christian'-sangen med og bygger på den version af melodien, som Niels Schiørring udgav i 1789. Den har stadig Johann Hartmann som komponistangivelse." (O. Zinck er formodentlig H.O.C. Zinck)

Faglitterære forfattere fra Danmark
Personer i Dansk Biografisk Leksikon
Dansksprogede forfattere fra Danmark
Otto Diderik 2
Danskere i 1800-tallet
Mads Bech Christensen

Mads Bech Christensen (født 3. november 1984) er en dansk ishockeyspiller. Han spiller back for Frederikshavn White Hawks.

Mads Bech Christensen har spillet for Frederikshavn White Hawks, siden han blev en elitespiller i sæsonen 2000-2001. Han har siden spillet 311 førsteholdskampe.

Han har spillet U20-VM tre gange og U18-VM to gange for Team Danmark. I 2005 og 2008 var han en del af det danske landshold ved VM og var med i 6 kampe. Han har i alt spillet 18 A-landskampe.

Han er 187 cm høj og vejer 83 kg.

Kilder/eksterne henvisninger 
 Spillerprofil  whitehawks.dk

Ishockeyspillere fra Danmark
Mads Jensen Medelfar

Mads Jensen Medelfar, født 25. april 1579 i Middelfart, død 14. maj 1637, var en dansk teolog og biskop (på den tid formelt kaldet superintendent) over Lunds stift 1620-1637.

Efter at have været rektor i Svendborg siden 1603 rejste Mads Jensen 1606 til Wittenberg for at studere videre, og blev der i fire år. Han vendte hjem og tog magisterseksamen i København 1610, hvorefter han blev præst i Vejle 1611. Trods protester fra folket i Vejle flyttede han til Odense 1613 og derefter til Skt. Nicolai Kirke i København 1614, idet Oluf Kock blev afsat for kryptocalvinisme i en teologisk strid med Hans Poulsen Resen. I 1615 forestod Mads Jensen vielsen til venstre hånd af Christian 4. til Kirsten Munk. Efter yderligere en tid som Christian 4.s hofprædikant og kongelig konfessionarius på Frederiksborg Slot, med kannikedømme i Roskilde fra 1617, blev han 1620 valgt til biskop (da kaldet superintendent) over Lund og samme år tildeltes han doktorgraden i teologi. Han indviede kirken i Kristianstad 1628. 1629 blev han mishandlet i sit eget hjem af adelsmanden Holger Rosenkrantz i forbindelse med en embedsbesættelse. 1635 måtte han bøde 500 daler til Frederiksborgs skole, eftersom en dom som han havde afsagt blev underkendt af herredagen, tidens højeste domstol. Mads Jensen Medelfar var gift tre gange, og havde mange børn, blandt hvilke må nævnes Michael Vibe.

Kilder 

 

 H.F. Rørdam: Mads Jensen Medelfar, Biskop i Lund, i Kirkehistoriske Samlinger Fjerde Række V.
 Arvidsson, Bengt,TILL SAKRALT BRUK. Kyrkobyggnaden i lundabiskopen Mads Jensen Medelfars (1579 - 1637) liv och teologi.Lund 2012.

Biskopper over Lund Stift
Danskere i 1600-tallet
Personer fra Middelfart
Hofprædikanter fra Danmark
Anke Huber

Anke Huber (født 4. december 1974 i Bruchsal, Tyskland) er en tidligere tysk kvindelig professionel tennisspiller.

Huber blev professionel i 1990 og vandt tolv WTA-titler i single og en i double i løbet af sin tenniskarriere som varede til 2001. I 1996 var hun nummer fire på ranglisten over verdens bedste kvindelige singlespillere. Hun vandt aldrig nogen Grand Slam-turnering men hun var i finalen i Australian Open i 1996, hun tabte til Monica Seles med 4-6, 1-6.

Eksterne henvisninger 

 

Tennisspillere fra Tyskland
Personer fra Baden-Württemberg
Luca Antonini

Luca Antonini (født 4. august 1982 i Milano) er en italiensk tidligere fodboldspiller, der gennem karrieren blandt andet spillede for den italienske storklub A.C. Milan. Luca startede sin fodboldkarriere hos A.C. Milan i 2001-2003, men var i perioden udlånt til flg. klubber: Padova, Prato & Ancona.
I sommeren 2003 købte Sampdoria det halve af hans registreringsrettigheder fra Milan. I Sampdoria fik Luca debut i Seria A. Det skete d. 13. december 2003 mod Perugia.
Fra 2004-2007 var han igen lånt ud. Denne gang til: Modena, Pescara, Arezzo & Siena.
I 2007 købte A.C. Milan ham tilbage, og videresolgte det halve af hans registreringsrettigheder til Empoli, hvor han fik sin debut i UEFA-cuppen.
I 2008 får A.C. Milan igen alle rettigheder over Luca Antonini, som nu spiller som venstre back/kant. Han bliver betragtet som et lovende talent i det italienske medier.
Luca har endnu ikke haft sin debut for det italienske landshold, men har været aktiv på både u-17 og u-18 landsholdene.

Referencer

Eksterne henvisninger 

Fodboldspillere fra Italien
Fodboldspillere fra AC Milan
Personer fra Milano
Kasper Pedersen (ishockeyspiller)

Kasper Pedersen (født 2. marts 1984) er en dansk ishockeyspiller. Han er søn af den tidligere Rødovre spiller og danske legende Tommy Pedersen. Han spiller back for Rødovre Mighty Bulls efter en afstikker til Frederikshavn White Hawks. Kasper brugte sin ungdom i Rødovre hvor han debuterede i den danske liga i en tidlig alder, hvorefter han flyttet til Malmø (Sverige) for at spille et par kampe i den svenske Elite Junior Hockey League i sæsonen 2001-2002. Han var en af de regelmæssige spillere på det danske juniorlandshold. Han har spillet U18-VM to gange og U20-VM to gange (henholdsvis U20 C-VM og U20 B-VM) for Danmark. Han flyttede til Frederikshavn i sæsonen 2007-2008. I sæsonen 2007-2008's playoff udviklede han sig til en af de vigtigste forsvarsspillere i hele Frederikshavns sensationelle vej mod slutrunden, hvor holdet dog tabte til Herning Blue Fox.

Ishockeyspillere fra Danmark
Rod (band)

ROD er et rockband der spiller hård rock med dansksprogede tekster. 
Bandet er dannet af vokalisten Ulle Bjørn Bengtsson (Tekster og komposition), guitaristen Benjamin Hammerum (Komposition) og manageren Rasmus Jakobsen.

Historie 
ROD udsendte deres debut-cd ”Det brænder i kroppen” i januar 2008. 
Sangene er er hovedsageligt komponeret af Bengtsson og Hammerum. 
Det musikalske udtryk har hovedvægten på tung guitarrock, med enkelte afstikkere til folk og i den anden ende hardcore. Bengtssons tekster er skrevet i et lyrisk og metaforistisk sprog, der kræser om kærlighed, mellemmenneskelig ulighed, indre konflikter, samt globale problematikker. 

I 2009 udsendte gruppen deres 2. album "Mod alt hvad vi forventer", som har en mere "fuzzet" sound. Albummets 3. nummer "Du kan mærke", viser bandets dynamiske og ekspressive spændvidde. Bengtsson og Hammerum komponerede og arrangerede "Mod alt hvad vi forventer" sammen med Olsen. Teksterne er igen af Bengtsson.   

ROD blev opløst i 2010. Bengtsson udgav i 2016 alias Ulyd debutalbummet Puls, og har desuden udgivet en række albums med BengtssonSydow. Hammerum og Olsen formede Black Seagull der i 2013 udkom med Random Satellites.

Besætning 
Ulle Bjørn Bengtsson: Vokal og elektronisk.
Benjamin Hammerum: Guitar og elektronisk. 
Bjarni Olsen: Guitar.
Jesper Edvardsen: Bas.
Kalle Mathiesen: Trommer.

Diskografi 
Det brænder i kroppen (2008) (Blahblahblah Records) (BBRCD 00701)
Mod alt hvad vi forventer (2009) (Blahblahblah Records) (BBBRCD 00901)

Links

Anmeldelser 
http://gaffa.dk/anmeldelse/27812 

http://www.undertoner.dk/2009/07/rod-mod-alt-hvad-vi-forventer/

http://www.tjeck.dk/rod-mod-alt-hvad-vi-forventer/
Rockgrupper fra Danmark
Natasha Bedingfield

Natasha Anne Bedingfield (født 26. november 1981) er en britisk popsangerinde og sangskriver.

I 1990'erne debuterede hun som medlem af den kristne dance/electronic gruppe The DNA Algorithm sammen med sine søskende Daniel Bedingfield og Nikola Rachelle. Gennem 1990'erne skrev hun mange rock- og gospel-sange til The Hillsong London Church, mens broderen Daniel nød succesen med sine hits "Gotta Get Thru This" og "If You're Not the One".

Natasha Bedingfield udgav sit første album Unwritten i 2004. Albummet blev et stort hit, hun solgte over 2,5 millioner plader verden over. Hun blev også nomineret til en Grammy Award for selve sangen "Unwritten". Danskere kender den også fra filmen Hjælp! Jeg er en fisk og fra X-Factor 2009, hvor vinderen Linda sang den. Bedingfields andet album, N.B. fra 2007, indholdt sangene "I Wanna Have Your Babies", "Say It Again" og ikke mindst "Soulmate", der blev skrevet af hende selv sammen med Wayne Wikins, Andrew Frampton og Steve Kipner.

Gennem tiderne er det blevet til fem topti-singler i England, og hun har solgt over 10 millioner singler og album over hele verden.

Referencer

Eksterne henvisninger 

 

Sangere fra England
Kasper Pedersen

Kasper Pedersen har flere betydninger:
 Kasper Pedersen (fodboldspiller)
 Kasper Pedersen (ishockeyspiller)
Flemmings Helte

Flemmings Helte var et satireprogram fra DR. Det er et program, hvor folk fra gaden og nye komikere laver satire sammen med DR. 

Blandt Flemmings Heltes figurer kan nævnes:
 Bankmanden
 Videodagbog
 Rasse & Casse
 The Wolf
 Karambolage
 Himlens Port
 Sten Sachs
 Crisbo
 Asley & Bibob
 De Kristne Campister
 Susannahs Master CStublass
 Je m'appelle Mads
 Winnie og Karina
 Bo T
 Team Mikado
 Byg Selv Med Svenne
 Preben Pallehat show
 Thøger videodagbog

Satire
DR-programmer
AFS Intercultural Programs

AFS Intercultural Programs (oprindeligt American Field Service, forkortet AFS) er en international udvekslingsorganisation grundlagt af frivillige amerikanske ambulanceførere fra 1. og 2. verdenskrig. Den danske afdeling AFS Interkultur er Danmarks ældste og største organisation for international ungdomsudveksling. Organisationen er non-profit og baserer sig på et netværk af frivillige. Foreningen er uafhængig af kommercielle, partipolitiske og religiøse interesser, og dens formål er at arbejde for fred gennem interkulturel forståelse.

Eksterne henvisninger 
 AFS Interkultur , AFS i Danmark
 AFS Official Website 
 European Federation for Intercultural Learning 
 Our Story 
 AFS in WWI – Digital Collection 
 AFS in the Hospitality Club 

Organisationer fra USA
Internationale organisationer
Ungdomsorganisationer
Udvekslingsorganisationer
Etableret i 1915
Allierede flyvere

Allierede flyvere fra 2. verdenskrig begravet i Danmark. 

Det at være allieret flyver under 2. verdenskrig var særdeles farligt og mange overlevede ikke flere togter.

De fleste der styrtede ned i Danmark var bombefly, der enten udlagde miner i farvandene eller var på vej hjem til England efter et bombetogt over Tyskland.
De forholdsvis langsomme bombefly blev skudt ned af hurtige tyske jagerfly der havde hjælp fra de nyudviklede radarstationer.

Der blev oprettet 5 Centralkirkegårde i Danmark.

Der er begravet mange flere allierede flyvere på andre danske kirkegårde.

Ligeledes er der over de faldne allierede flyvere rejst adskillige mindesten. Bl.a. to over besætningerne på to Blenheim-fly, der styrtede efter luftkampene ved Aalborg Lufthavn 13. august 1940.

Wing Commander, Pilot Edward Collis de Virac Lart, DSO, Pilot Officer, Observer Maurice Hardy Gillingham, Sergeant, Wireless Operator / Air Gunner Augustus Spencer Beeby, DFM styrtede i Tranum Klitplantage ved Rødhusvejen, Jammerbugt Kommune.

Pilot Officer, Pilot Clive Warrington Wigley, Sergeant Observer Arthur Homer Patchett og Sergeant, Wireless Operator / Air Gunner Archibald Finlayson Morrison styrtede også i Tranum Klitplantage ved Udholmsvej/Sandmosevej, Jammerbugt Kommune.

Se også 
 Allierede flyvere 1939-45
 Centralkirkegårde 
 Mindelund for allierede

2. verdenskrig
Ismaning

Ismaning (tidligere: Yserrain) er en kommune i Landkreis München (Oberbayern), i den tyske delstat Bayern.

Byen ligger cirka syv kilometer nordøst for München på den højre bred af floden Isar. Det oprindeligt en landbrugskommune, men siden midten af 1990'erne er den blevet kendt som en medieby . Nordøst for byen har der siden 1932 ligget et sendeanlæg for Bayerischer Rundfunk. Mod syd ligger Medieparken med Deutsches Sportfernsehen, Gong-forlaget og den private radiosender Antenne Bayern. Ismaning er medlem af Nordallianz.

Nabokommuner 
Mod nord og øst danner Ismaning Landkreises Münchens grænse. Kommunen grænser mod nord til kommunerne Eching og Hallbergmoos (begge i Landkreis Freising), mod øst til kommunerne Moosinning og Finsing (begge i Landkreis Erding), mod syd til Aschheim og Unterföhring (begge Landkreis München) og mod vest til byerne München og Garching bei München (den sidste ligeledes i Landkreis München).

Eksterne henvisninger
Adewale Akinnuoye-Agbaje

Adewale Akinnuoye-Agbaje (født den 22. august 1967) er en engelsk skuespiller, advokat og tidligere tøjmodel.

Biografi

Tidligere liv 
Akinnuoye-Agbaje var født i Islington bagved brandstationen på Upper Street. Hans forældre er fra Nigeria, men flyttede til London hvor han blev født. Han har fire søstre og kan flydende engelsk, italiensk, yorùbá og Swahili. Han blev uddannet som advokat på King's College London. Hans navn betyder: Ade- Kronen, wale- kommer hjem, Akin- Kriger, nuoye- høvding, Agbaje- Velstand og rigdom.

Karriere 
Akinnuoye-Agbaje var først på kamera i Dawn Penns musikvideo for hendes 1994'er hit "No, No, No (You Don't Love me)". Omkring den samme periode, var han også med i en video for Pet Shop Boys hitsang "Jealousy" hvor han var en del af en gruppe skælmske voksne. 

Han er også kendt for den kriminelle Simon Adebisi i HBOs fængselsserie Oz, og Mr. Eko i ABCs overlevelsesserie Lost. Han har været med i adskillige film siden han startede sin karriere i 1994, hvor han er dukket op i mange hitfilm som The Bourne Identity hvor han spillede en afrikansk diktator. Han har også sagt, at han vil instruere en film om hans liv.

Personlige liv 
Akinnuoye-Agbaje er buddist og Arsenal F.C.-fan. 

Den 2. september 2006, blev han arresteret i Honolulu på Hawaii for at være ulydig over for en betjent og for at reperere et motorkøretøj uden licens. Han blev løsladt efter seks timer i arresten. Kautionen kostede 2850 kr.. 26. september 2006 var han renset for alle anklager da han tog en licens i at reperere et motorkøretøj.

Dem, som havde svært ved at udtale hans navn, kalder ham 'Triple A', hans familie kalder ham 'Wálé' og i skolen kaldte de ham 'Wally Badger'.

Han sagde, han bruger hele dagen på at leve sig ind i rollen som Mr. Eko.

Akinnuoye-Agbaje spurgte om han kunne blevet skrevet ud af Lost, han havde et ønske at vende tilbage til London hvor hans forældre lige var døde.

Filmografi 
 Delta of Venus (1995) – Clairvoyanten
 Congo (1995) – Kahega
 Ace Venture: When Nature Calls (1995) – Hitu
 Legionnaire (1998) – Luther
 Mumien vender tilbage (2001) – Lock-Nah
 Lip Service (2001) – Sebastion
 The Bourne Identity (2002) – Wombosi
 Unstoppable (2004) – Junod
 Spices of Love (2005) – Kwesi
 On the One (2005) – Bull Sharky
 Get Rich or Die Tryin' (2005) – Majestic
 G.I. Joe: The Rise of Cobra (2009) – Heavy Duty
 Suicide Squad (2016) – Waylon Jones / Killer Croc

Tv-serier 
 Red Shoe Diarias, afsnit 32 (1994) – Elev
 New York Undercover, afsnit 25 (1995) – Cliff Ramsey
 Cracker, afsnit 3 (1997) – John Doe
 Linc's (1998) – Winston Iwelu
 Oz – afsnit 1-32 (1997-2000)
 Lost, afsnit 26-34, 36-37, 39, 42-43, 45-47, 50, 52 (2005-2006) – Mr. Eko

Eksterne henvisninger 

 

Filmskuespillere fra England
Anna Louise Stevnhøj

Anna Louise Stevnhøj (født 1963) er en dansk journalist og forfatter. Hun er især kendt fra sine artikler og bøger om børn, unge, seksualitet, medicin og sundhed. Hun har arbejdet freelance for bl.a. Ugeskrift for Læger og I Form, og hun har har været ansat på forskellige magasiner og i foreningen Børns Vilkår. Nu informationschef for IKAS og foredragsholder vedrørende blandt andet børns seksualitet.

Bibliografi 
 Elsk med omtanke, 1994
 Før den første gang, 2000
 En mors bekendelser, 2001
 Jeg er også skilsmissebarn, 2002
 Efter den første gang, 2003
 Beretninger om Depression, (skrevet med Jan Andreasen), 2003
 G-streng og cybersex i børnestørrelse, 2003
 Fortællinger om børn og terapi, (skrevet med Marie Birk), 2004
 Skilsmissefamilien, (skrevet med Bente Boserup) 2007
 Skilsmissebørn, (skrevet med Bente Boserup), 2007
 Børn og Seksualitet, 2008
 Gyldendals Bog om Barnet
 Gyldendals Leksikon om børn 1-15 år

Eksterne henvisninger 
  Anna Louise Stevnhøjs egen hjemmeside  om arbejdet med børn og seksualitet.

Faglitterære forfattere fra Danmark
Journalister fra Danmark
Dansksprogede forfattere fra Danmark
Marko Marin

Marko Marin (født 13. marts 1989 i Bosanska Gradiška, Jugoslavien) er en tysk fodboldspiller af bosnisk oprindelse, der spiller som midtbanespiller for Ferencvarosi i den bedste ungarske fodboldrække OTP Bank Liga.
Han har tidligere spillet for blandt andet Chelsea i England samt Borussia Mönchengladbach og Werder Bremen i hjemlandet.

Landshold 
Marin står (pr. april 2018) noteret for seksten kampe og én scoring for Tysklands landshold, som han debuterede for den 27. maj 2008 i et opgør mod Hviderusland. Den 20. august samme år scorede han sit første mål for landsholdet, i en kamp mod Belgien. Han blev en del af den tyske trup til VM i 2010 i Sydafrika.

Eksterne henvisninger 

Fodboldspillere fra Tyskland
Fodboldspillere fra Borussia Mönchengladbach
Fodboldspillere fra Werder Bremen
Fodboldspillere fra Chelsea F.C.
Fodboldspillere fra Sevilla FC
Deltagere ved verdensmesterskabet i fodbold 2010
Marcelo H. del Pilar

Marcelo Hilario del Pilar y Gatmaitan (født 30. august 1850, død 4. juli 1896) var en filippinsk nationalist og den mest fremtrædende fortaler for reformerne på Filippinerne under den spanske kolonitid.

Eksterne henvisninger 

Personer fra Filippinerne
Marvin Compper

Marvin Compper (født 14. juni 1985 i Tübingen, Vesttyskland) er en tysk fodboldspiller, der spiller som forsvarsspiller hos Celtic i Skotland. Tidligere har han repræsenteret RB Leipzig, Borussia Mönchengladbach, Hoffenheim og italienske Fiorentina.

Landshold 
Compper står (pr. april 2018) noteret for en enkelt kamp for Tysklands landshold, som faldt den 19. november 2008 i en kamp mod England.

Eksterne henvisninger 

Fodboldspillere fra Tyskland
Fodboldspillere fra Borussia Mönchengladbach
Fodboldspillere fra TSG 1899 Hoffenheim
Fodboldspillere fra ACF Fiorentina
Fodboldspillere fra RB Leipzig
Personer fra Baden-Württemberg
Andreas Beck

Andreas Beck (født 13. marts 1987 i Kemerovo, Sovjetunionen) er en tysk fodboldspiller, der spiller som højre back hos Bundesliga-klubben VfB Stuttgart. Han har tidligere spillet for Besiktas og TSG 1899 Hoffenheim.

Han var i 2007 med til at vinde det tyske mesterskab med VfB Stuttgart.

Landshold 
Beck står (pr. april 2018) noteret for ni optrædener for Tysklands landshold, som han debuterede for den 11. februar 2009 i en venskabskamp mod Norge.

Titler 
Bundesligaen
 2007 med VfB Stuttgart

Eksterne henvisninger 
 Becks egen hjemmeside

Fodboldspillere fra Tyskland
Fodboldspillere fra Sovjetunionen
Fodboldspillere fra VfB Stuttgart
Fodboldspillere fra TSG 1899 Hoffenheim
Fodboldspillere fra Beşiktaş JK